FINNOMENA Market Alert: ตลาดหุ้นทั่วโลกปรับตัวบวกแรง รับข่าวดีสัญญาณเงินเฟ้อชะลอตัว - FINNOMENA
เช้าวันนี้ (11 พ.ย.) ตลาดหุ้นทั่วโลกและเอเชียปรับตัวบวกแรง จากตัวเลขเงินเฟ้อ(CPI) เดือนตุลาคมของสหรัฐที่เพิ่มขึ้น 0.4% เมื่อเทียบกับเดือน ก.ย.(MoM) และเพิ่มขึ้น 7.7% จากช่วงเวลาเดียวกันของปีก่อน (YoY) ซึ่งต่ำกว่าคาดการณ์ของตลาด
11 พ.ย. 2565

เช้าวันนี้ (11 พ.ย.) ตลาดหุ้นทั่วโลกและเอเชียปรับตัวบวกแรง จากตัวเลขเงินเฟ้อ(CPI) เดือนตุลาคมของสหรัฐที่เพิ่มขึ้น 0.4% เมื่อเทียบกับเดือน ก.ย.(MoM) และเพิ่มขึ้น 7.7% จากช่วงเวลาเดียวกันของปีก่อน (YoY) ซึ่งต่ำกว่าคาดการณ์ของตลาดที่คาดว่าจะเพิ่มขึ้น 0.6% และ 7.9% ตามลำดับ สอดคล้องกับอัตราเงินเฟ้อพื้นฐาน(Core CPI) ปรับตัวเพิ่มขึ้น 0.3% (MoM) และ 6.3% (YoY) ซึ่งต่ำกว่าคาดเช่นเดียวกัน ส่งผลให้ตลาดคาดว่า Fed จะลดการปรับขึ้นอัตราดอกเบี้ยในการประชุมเดือนธันวาคมเพียง 0.5% เท่านั้น ซึ่งน้อยกว่าการคาดการณ์ในช่วงก่อนหน้าที่คาดการณ์ว่า Fed จะปรับขึ้นอัตราดอกเบี้ย 0.75% อีกครั้งในการประชุมครั้งถัดไป หลังจากที่มีการปรับขึ้นดอกเบี้ย 0.75% ติดกันถึง 4 ครั้ง พร้อมด้วยนโยบายการย้ำเป้าหมายเงินเฟ้ออย่างต่อเนื่อง
โดยตลาดหุ้นทั่วโลกปรับตัวบวกแรงถ้วนหน้า อาทิ
ดัชนี S&P 500 ปรับตัวขึ้น 5.54%
ดัชนี Nasdaq 100 ปรับตัวขึ้น 7.49%
ดัชนี Dow Jones ปรับตัวขึ้น 3.70%
ดัชนี Euro Stoxx 50 ปรับตัวขึ้น 3.18%
ดัชนี CSI 300 ปรับตัวขึ้น 2.04%
ดัชนี Hang Seng ปรับตัวขึ้น 5.25%
ดัชนี NIKKEI 225 ปรับตัวขึ้น 2.77%
ดัชนี KOSPI ปรับตัวขึ้น 2.69%
ดัชนี VN 30 ปรับตัวขึ้น 1.12%
FINNOMENA Investment Team มองว่าตลาดหุ้นสหรัฐและทั่วโลก ปรับตัวขึ้นจากความคาดหวังเรื่องนโยบายทางการเงินของ Fed ที่มีแนวโน้มผ่อนคลายลงหลังจากตัวเลขเงินเฟ้อทั้ง CPI และ Core CPI เดือนตุลาคมมีการชะลอตัวลง และคาดว่าจะขึ้นดอกเบี้ยอีก 0.5% ในการประชุมรอบเดือนธันวาคม ทั้งนี้เรามองว่าการปรับตัวขึ้นของตลาดในรอบนี้ยังคงเป็น Bear Market Rally ซึ่งอาจเสาะหาโอกาสการลงทุนในระยะสั้น (Tactical call) ได้
แต่ในระยะกลาง FINNOMENA Investment Team ยังคงมีมุมมองเชิงระมัดระวังตาม Recession Playbook จากแนวโน้มอัตราเงินเฟ้อพื้นฐาน (Core Inflation) ที่ยังไม่ลดลงสู่ระดับเป้าหมาย กดดันให้ตลาดหุ้นทั่วโลกยังมีโอกาสผันผวนอย่างต่อเนื่อง ผ่านแรงกดดันจากการดำเนินนโยบายการเงินของ Fed เพื่อต้องการลดเงินเฟ้อให้อยู่ในเป้าหมายที่ 2% และยังมีเรื่องของการลดขนาดงบดุล (QT) ที่ตลาดยังไม่ได้ให้ความสนใจเท่าที่ควรจึงยังคงมีมุมมองเชิงระมัดระวังในการลงทุน (Defensive)
อย่างไรก็ตามเนื่องจากสัญญาณต่างๆ เริ่มชี้ว่ามีโอกาสที่ตลาดจะรับรู้ปัจจัยลบไปมากแล้ว ทำให้อาจแนะนำเริ่มสะสมสินทรัพย์สภาพคล่องเพิ่มเติม เพื่อเตรียมการเข้าลงทุนสินทรัพย์เสี่ยงมากขึ้นในอนาคต เมื่อเห็นสัญญาณการยอมแพ้ หรือโอกาสการผ่านจุดต่ำสุดและความผันผวนอย่างแท้จริง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นโลก
แชร์บทความ: